**ILTAKOULU RY**

**PÖYTÄKIRJA**

**HALLITUKSEN KOKOUS 5/2015**

**Paikka:** **Päätalo LS 07**

**Aika: keskiviikko 4.3. klo 16.00**

**Paikalla**:

Mikko Lampo, puheenjohtaja

Maria Lavonen, sihteeri

Merita Töttölä

Petra Kantola

Matleena Moisio

Sara Österbeg

Vera Järvenreuna

Samuli Volanen

Markus Rahja

Ville Tynkkynen

Milla Toivanen

Aino Kattilakoski

1. Kokouksen avaaminen

Kokous avataan ajassa 16.06.

1. Kokouksen laillisuus ja päätösvaltaisuus

Kokous todetaan lailliseksi ja päätösvaltaiseksi.

1. Kokouksen pöytäkirjantarkastajien valinta

Pöytäkirjantarkastajiksi valitaan Merita Töttölä ja Ville Tynkkynen.

1. Kokouksen esityslistan hyväksyminen

*Infotilaisuus maisteriopintosuuntiin hausta ja vanhan tutkintojärjestelmän mukaisen opiskelun päättymisestä 2.3* siirretään kohdasta *9a tulevat tapahtumat* kohtaan *8b menneet tapahtumat*. Kohdan *9a Roskabileiden* nimeksi vaihdetaan *Huminat* ja ajankohdaksi vaihdetaan 19.3. Lisätään kohdaksi *18 hallituksen sähköposti*. Kohdan *9c Teatteriekskursio*n päivämääräksi vaihdetaan 12.3.

1. Ilmoitusasiat ja posti

Iltakoulun hallitus ei osallistu Boomi ry:n 47. vuosijuhliin 6-7.3.. Ehdotetaan, että lähetetään onnittelukortti ja lahja. Hyväksytään.

Kosmos Buranin 14.3. Rovaniemellä järjestettäville vuosijuhlille mietitään lähtijöitä. Mikko Lampo ilmoittautuu lähtijäksi.

SYY:n ainejärjestötapaaminen järjestetään Helsingissä 28.3. klo 11-15.30. Ilmoittautuminen on käynnissä 19.3. mennessä.

Kaikissa tapahtumakuvauksissa tulee olla maininta tilan esteettömyydestä.

1. Talous
2. taloustilanne

Taloustilanne on tällä hetkellä 7510,31 euroa.

1. laskut ja korvaukset

Maksamattomat laskut:

Mikko Lampo: Valmennuskurssin postituskuluja 3kpl kirjekuoria, 2kpl postimerkkejä 2,95 e.

Aino Kattilakoski: VOO:n vujuille viety lahjaviina ja -sitruuna, 12,25e. Hankipallosaunan tarjoilut 11,81 e.

Markus Rahja: yhteistyösopimuksen postituskuluja 13,70 e.

Hyväksytään laskut ja korvaukset.

1. Kevätkokouksen ajankohta

Mikko Lampo ehdottaa ajankohdaksi 10.4., kellonaika ei ole vielä tiedossa. Hyväksytään ajankohta.

1. Menneet tapahtumat
2. Hankipallo 19.2.

Tapahtumaan osallistui 9 henkilöä, saunalle saapui noin 15 iltakoululaista. Matleena Moisio kannattaa perinteen jatkamista, mutta ehdottaa tapahtuman ajankohdaksi tammi-helmikuuta.

1. Infotilaisuus maisteriopintosuuntiin hausta ja vanhan tutkintojärjestelmän mukaisen opiskelun päättymisestä 2.3.

Paikalla oli 17 henkilöä, tilaisuus oli onnistunut. Infotilaisuuden toiseen osaan, pääainepohjaisen opiskelun päättymisinfoon, ei saapunut kuulijoita. Tilaisuudessa keskusteltiin myös T3-hankkeesta.

1. Tulevat tapahtumat
2. Huminat 19.3.

Opiskelijabileet, jotka järjestetään ensimmäistä kertaa yhteistyössä Iltakoulun, Interaktion, Patinan, SOS:in, Cortexin ja Aatoksen kanssa yökerho Roskassa. Sisäänpääsymaksu on 3 euroa sisältäen narikkamaksun. Tavoitteena on saada aikaan säännöllisesti järjestettävä opiskelijatapahtuma.

1. Talviolympialaiset 5.3.

Klo 17 alkaen. Tapahtumassa on 8 rastia ja joukkueita on ilmoittautunut 5. Jatkot sekä palkintojenjako pidetään TOAS-Ilmarilla. Tarjoiluna on boolia.

1. Teatteriekskursio 12.3.

Päivämäärä vaihdettiin, sillä opiskelija-alennus on voimassa vain arkisin. Tapahtumaan on ilmoittautunut tähän mennessä 5 henkilöä.

1. JKK:n eduskuntavaalipaneeli 17.3.

Ei uutta tietoa tapahtumasta. Tapahtuman mainontaa jatketaan.

1. "Tule sellaisena kuin et ole" -yhteissitsit Reettoreiden ja Vostokin kanssa 19.3.

Ilmoittautuminen on päättynyt, ja maksun deadline on perjantaina 6.3. Laulujohtajien kokous pidettiin 3.3. Tapahtumalle on saatu ruokasponsori: Orkla Foods.

1. Työelämäekskursio Tampereella 31.3.

Ekskursiolla on kaksi kohdetta: Aamulehti sekä Tampereen kaupungin viestintäyksikkö ja kuntademokratiaosasto. Myöhempänä ajankohtana järjestetään mahdollisesti vielä erillinen aluevirastoekskursio.

1. Lavatanssit 14.4.

Lavatanssiharjoitukset pidetään Atalpalla 8.4. klo 18 alkaen. Aino Kattilakoski on tilannut tapahtuman haalarimerkit. Harjoituksissa on kaksi tanssinopettajaa. Dj:tä etsitään edelleen, Patajätkä on varattu orkesteriksi. Iltakoulun hallitus hoitaa blokkaamisen tapahtumassa. Ennakkolippu maksaa 4 euroa, ovelta 6 euroa.

1. Harjoitteluseminaari 27.4.

Tapahtumaan rekrytoidaan iltakoululaisia kertomaan harjoittelustaan.

1. muut tulevat tapahtumat

30.3. järjestetään Porrasjuoksu. Cortexia on pyydetty mukaan, vastausta odotellaan.

Särkän Märkä –tapahtumaan hankitaan ennakkolippuja Iltakoululle 20.3. mennessä. Tapahtuman hinta on 15 euroa, johon kuuluu kyyditys paikan päälle, pääsy Särkänniemen alueelle sekä jatkolippu. Ville Tynkkynen ehdottaa kyselyn järjestämistä iltakoululaisille tapahtumaan osallistumisen kiinnostavuudesta. Päätetään, että bileneidit tekevät kyselyn tapahtuman Iltakoululla on asiaa! –Facebook ryhmään. Tilattavien ennakkolippujen määrästä päätetään myöhemmin.

Vappuviikkojen tapahtumien osaksi otetaan työnimellä WappuAreena kulkeva, Iltakoulun oma versio SuomiAreenasta Risto Niemikarin aloitteesta.

1. Työelämä- ja alumnitoiminta

Ekskursiokohteista AVI:n varmistusta odotetaan vielä. Jari Mäkäläinen tekee ekskursion tapahtumakutsun kunhan asia on lyöty lukkoon. Lisäksi työelämätapahtumista lähenee JKYn työelämäpaneeli. Jari on laittanut alumneille Facebookin kautta pienen kertomuksen viime aikojen yliopistoelämästä ja ajankohtaisista asioista, kuten T3-hankkeesta. Tulevaisuudessa tullaan tekemään samantapaisia tiivistelmiä 1-2kk välein, jotta alumnien Facebook-ryhmä pysyisi elinvoimaisena. LinkedIn on toiminnassa, Jari jatkaa sen muokkaamista sekä Iltakoulun profiilin kehittämistä.

1. Varainhankinta ja ravintolayhteistyö

Ravintolayhteistyöhanke etenee. Varainhankintatoimikunnan edelliseen tapaamiseen osallistui 2 henkilöä, varainhankintaa lähdetään luomaan luottavaisin mielin. Markus Rahja on ottanut yhteyttä muutamiin järjestöihin. Yhteiskunta-alan korkeakoulutetut ry:ltä on saapunut allekirjoitettu yhteistyösopimus, 450 euroa on tulossa, muttei ole saapunut vielä Iltakoulun tilille.

Orkla Foodsin kanssa käydään neuvotteluita mahdollisesta yhteistyöstä tulevien tapahtumien ruokasponsorointiin liittyen.

1. Haalarimerkkitilaus

Markus Rahja esittelee neljä erilaista haalarimerkki-ideaa teemalla Putin ”oispa vodkaa” –tekstillä. Keskustellaan haalarimerkin lopullisesta designista ja karsitaan ehdokkaita. Markus Rahja ideoi merkin lopullisen designin ja esittelee idean myöhemmin. Markus Rahja ehdottaa, että haalarimerkkikilpailun ”Pääministeri” –voittajamerkkiä, Putin ”oispa vodkaa”-merkkiä sekä ”typerä fuksi”-merkkiä tilataan kutakin 100kpl. Hyväksytään. Tilaus lähtee merkkifirmojen kilpailuttamisen jälkeen, viimeistään 9.3.

1. Vuosijuhlat

Pääjuhlapaikaksi on alustavasti varattu Komediateatterin juhlatalo. Mikko Lampo esittelee Iltakoululle saapuneen sopimuksen.

Alustavasti ravintola Laternassa järjestettäväksi suunnitellun cocktail-tilaisuuden kustannukset: juomat 935 euroa, tilavuokra noin 500 euroa. Myös Torni-hotellia tai Pirkonhovia harkitaan cocktail-tilaisuuden juhlapaikoiksi.

Vuosijuhlien arvioitu budjetti on tällä hetkellä noin 11 000 euroa.

Jatkopaikan tilaksi on alustavasti valikoitunut Boomilaakso.

Mikko Lampo ja Ville Tynkkynen tekevät tarkempia laskelmia budjettiin liittyen ensi kokoukseen mennessä.

1. Koulutuspolitiikka

Opiskelijoiden taustoituskysely päätetään toteuttaa ensi syksynä, jolloin myös uudet fuksit pääsevät osallistumaan kyselyyn. Kyselyn tarkoituksena on selvittää, millaisia koulutusreittejä pitkin opiskelijat ovat päätyneet opiskelemaan politiikan tutkimusta.

T3 infopaketti on lähetetty politologit-listalle, ja siitä on tullut hyvää palautetta Tamylta.

T3-hankkeesta tehtyyn kyselyyn on tähän mennessä vastannut 42 iltakoululaista.

Petra Kantola ja Mikko Lampo ottivat osaa JKK:n keskustelutilaisuuteen, jossa keskusteltiin JKK:n tulevaisuudesta T3-hankkeen etenemisessä. JKK:n ainejärjestöjen puheenjohtajat tapaavat JKK:n johtajan Antti Lönnqvistin 13.3. T3-hankkeen tiimoilta. Iltakoulun hallitus pyrkii muodostamaan T3-hankkeesta mielipiteensä mahdollisimman pian jäsenistöä kuultuaan.

IK-aktiivit on kutsuttu koolle 6.3.

Kansainvälisen politiikan opsun jäseniksi on nimetty Eero Säynäjäkangas sekä Jutta Laiho.

1. Kulttuuri

Vera Järvenreuna kertoo perinnetyöryhmän todenneen Iltakoulun kantolipun hankkimisen osoittautuneen odotettua kalliimmaksi. Historiikkityöryhmällä on monipuolisia ideoita, joista tulee lisää infoa myöhemmin. Bussirundi päätetään järjestää hiiriviikoilla 24.9.

1. Ainejärjestötila ja tutorointi

Merita Töttölä on vertaillut hintoja, ja ehdottaa kahden keittimen yhtäaikaista hankkimista. Petra Kantola ehdottaa laadukkaan kahvinkeittimen hankkimista. Vertaillaan eri vaihtoehtoja, päätetään hankkia uudeksi kahvinkeittimeksi aj-tilaan pitkäikäinen Mocca Master. Mocca Master –sponsoriyhteistyön vastausta odotellaan.

Merita Töttölä kertoo tutorhakemuksia saapuneen 24 kpl. Edellisiä tutoreita on konsultoitu: järkevä tutormäärä olisi 16 henkilöä. Merita ehdottaa, että tutoreiksi hakeneet hallituksen jäsenet (6 henkilöä), luopuvat tutorhausta. Toinen vaihtoehto olisi tutoreiksi hakeneiden kesken suoritettava arvonta. Sara Österberg muistuttaa kv-tutorhaun alkavan pian. Matleena Moisio ehdottaa hallituksen ja tutoreiden yhteistyön tiivistämistä. Ehdotetaan, että hallituksen jäsenet luopuvat tutorhausta sillä perusteella, että hallituksen ajatellaan olevan aktiivisena mukana tapahtumissa ilman tutor-titteliä. Hyväksytään. Päätetään valita 17 henkilöä tutoriksi, jolloin hallituksen jäsenet luopuvat tutorhausta.

Maisteritutoriksi valitaan Eetu Kreivi.

1. Tiedotus

Iltakoulun eduskuntavaalisivusto on aktivoitu. Sivustolle saa kuka tahansa linkittää vapaasti eduskuntavaaleihin liittyvää materiaalia, kuten kolumneja ja uutisia.

Yhteiskunta-alan korkeakoulutettujen linkki on lisätty nettisivuille sopimuksen mukaisesti.

Ehdotetaan Iltakoulun nettisivulle lisättäväksi Facebook-osio, jossa tulisi näkyviin Iltakoulun Facebook-sivuston tykkääjät. Se tulisi näkyviin myös Iltakoulun sivujen englanninkieliseen osioon, joka on tulossa nettisivuille näkyviin pian.

1. Hallituksen sähköposti

Petra Kantola on tiedustellut @iltakoulu.fi –päätteisiä sähköposteja hallituksen käyttöön ulkopuolista viestintää varten. Tarjolla on sopimus 10:stä sähköpostiosoitteesta 4 euron kuukausimaksua vastaan. Jatketaan asian selvittelyä ja ensi kokouksessa asiasta tehdään ehdotus ja päätös.

1. Muut esille tulevat asiat

Sara Österberg kertoo kv-tutorhaun alkavan viikolla 10 tai 11. Kv-tutoreita kaivataan varsinkin syksyllä suuren vaihto-opiskelijajoukon avuksi.

Pamojaan on otettu yhteyttä kehy-sopimuksen toteutumisen tiimoilta, vastausta odotellaan.

Samuli Ojala on tarjonnut maksutta Iltakoulun käyttöön pientä jääkaappia, joka sijoitettaisiin aj-tilaan. Hallitus on idealle avoin.

1. Seuraavan kokouksen ajankohta

Ajankohdasta tehdään päätös Doodlessa Iltakoulun Facebook-ryhmässä.

1. Kokouksen päättäminen

Kokous päätetään ajassa 18.27.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mikko Lampo, puheenjohtaja Maria Lavonen, sihteeri

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Merita Töttölä, pöytäkirjantarkastaja Ville Tynkkynen, pöytäkirjantarkastaja